GiliGold/VAD_KnessetCorpus huggingface dataset:
טלי גוטליב:  אנחנו רוצים לפקח
ינון אזולאי: דניאל, אני צודק או לא? כל דבר יצטרך להגיע לפה לאישור, נכון? תודה רבה
שמחה רוטמן: שנייה, טלי, אני עונה לך
שמחה רוטמן:  זה בדיוק ההסדר שבחוק
שמחה רוטמן:  אם בממשלה יקבלו מידע אפידמיולוגי שיש התפרצות צפויה או קיימת, הם יצטרכו להציג את הנתונים האפידמיולוגיים
שמחה רוטמן:  הדבר הזה יגיע לממשלה, ומייד לכנסת, ובלי הסכמה של הכנסת על הכניסה למצב או אם יעשו את זה - - -
ינון אזולאי: הוא לא יעבור
טלי גוטליב: אז למה אני צריכה את החוק הזה?
ינון אזולאי: כדי שיהיה לך משהו פתוח
ינון אזולאי:  זו המסגרת שלו
שמחה רוטמן: כל המסגרת שמגבילה, כי כאשר החוק הזה לא היה הסמכויות שהיו בידי הממשלה היו הרבה יותר רחבות
שמחה רוטמן:  היו להם סמכויות מכוח פקודת בריאות העם, הם יכלו להטיל סגרים, הם יכלו לעשות לך חיסון בכפייה
שמחה רוטמן:  הם יכלו לעשות לך הכול
טלי גוטליב: עדיין יש להם את זה
שמחה רוטמן: לא, אין להם את זה
טלי גוטליב: אבל לא ביטלת את פקודת בריאות העם
שמחה רוטמן: לא, החוק הזה מגביל אותם, כי הוא מייצר הסדר ספציפי לעניין הקורונה, והוא שולל
שמחה רוטמן:  קוראים לו חוק הסמכויות, הוא למעשה החוק ששולל סמכויות מהממשלה
שמחה רוטמן:  זה החוק
שמחה רוטמן:  אני חוקקתי אותו בכנסת הקודמת
טלי גוטליב: אבל הוא לא מתייחס רק לקורונה
שמחה רוטמן: את לא חייבת להצביע בעדו
טלי גוטליב: אני לא חייבת, אבל ככה זה עובד פה? בסדר
ינון אזולאי: טלי, רק במילה אחת מהעולם הכלכלי
ינון אזולאי:  לאדם יש חשבון בנק, אם אין לו מסגרת אשראי הוא לא יכול לקחת שקל גם כשהוא צריך
ינון אזולאי:  פה יש לו את זה פתוח והוא יכול לקחת
טלי גוטליב: די, תפסיקו
טלי גוטליב:  ינון, המדינה פגעה קשות בזכויות האזרחים, אז אתם צריכים לבדוק את זה בציציות
טלי גוטליב:  לא צריך אותי בהצבעה הזאת
ינון אזולאי:  אני מבקש לעבור להצבעה
ינון אזולאי:  מי בעד?
נועה בירן-דדון: שבעה בעד
ינון אזולאי: מי נגד? מי נמנע?
טלי גוטליב: אני לא פה
טלי גוטליב: אושרה
ינון אזולאי:  גם בקשה זו אושרה לכל הקריאות
ינון אזולאי: מס' 2: הצעת חוק לתיקון פקודת מס הכנסה (מס' 263), התשפ"ג–2023
ינון אזולאי:  מנמקת – אפרת ריץ' מהייעוץ המשפטי לרשות המיסים
ינון אזולאי:  אנחנו רגילים לראות אותך בוועדת הכספים בדרך כלל
אפרת ריץ': נכון
אפרת ריץ':  בעצם אנחנו מבקשים להקדים, כי הוראת השעה, שקובעת חובת דיווח של חלפני כספים לרשות המיסים זאת הוראת שעה שהייתה בתוקף במשך שלוש שנים, והיא עומדת לפקוע גם כן ב-15 בפברואר
אפרת ריץ':  ולכן אנחנו מבקשים את קיצור הזמנים, כדי שנוכל להביא אותה כהוראת קבע לוועדה
ינון אזולאי:  יש שאלות?     מי בעד? מי נגד? מי נמנע?
ינון אזולאי: אושרה
ינון אזולאי: אושר פה אחד בכל הקריאות
ינון אזולאי: עוברים למס' 3: הצעת חוק לתיקון פקודת בתי הסוהר (מס' 60 והוראת שעה), התשפ"ג–2023
ינון אזולאי:  תנמק את זה מטעם המשרד לביטחון הפנים – עו"ד אביב ישראלי
אביב ישראלי: שלום
אביב ישראלי:  המשרד לביטחון לאומי
אביב ישראלי:  הוראת השעה בעניין מנגנון השחרור המנהלי גם היא צפויה לפוג ב-15 בפברואר
אביב ישראלי:  במסגרת ההצעה הנוכחית אנחנו מבקשים להאריך את הוראת השעה
אביב ישראלי:  זאת גם בשים לב לצפיפות שקיימת היום במתקני הכליאה - - -
ינון אזולאי: מה אתם מבקשים להאריך פה? סליחה, פשוט בתי הסוהר מאוד מדבר אליי, אז אני מבקש מהחברים סבלנות, חשוב לי לדעת מה אתם הולכים להאריך
אביב ישראלי: בשלב זה אנחנו הולכים להאריך בשישה חודשים את הצעת החוק הקיימת עם תיקונים קלים
אביב ישראלי:  וכן השר לביטחון לאומי מבקש להעלות את תקן הכליאה ל-14,500
טלי גוטליב: למה? זה יפגע במנהלי
ינון אזולאי: אני יודע על מקרים שהגיעו אליי שבוע שעבר בכלא מעשיהו, לפני שאדם יצא לחופשה של כמה ימים היו חמישה בחדר, הוא עמד לצאת לחופשה אמרו לו: עוברים לשישה, הוא חזר מהחופשה עברו לשבעה
ינון אזולאי:  תגידו, נראה לכם זה נורמלי? מישהו מאיתנו פה היה מוכן לחיות במטר?
טלי גוטליב: אל תעלו את התקן
טלי גוטליב:  להפך, תעלו את המנהלי
אביב ישראלי: ההעלאה של התקן לא תפגע, כי בעצם היום - - -
טלי גוטליב: המנהלי הכי חשוב לכל האסירים בישראל
ינון אזולאי: מה לא תפגע? אנחנו לקראת גל מעצרים שהיינו בו
ינון אזולאי:  ראינו מה קרה עכשיו רק לאחרונה
ינון אזולאי:  אנחנו ממלאים את בתי הכלא, את בתי המעצר
ינון אזולאי:  בתי המעצר של המשטרה לא יכולים להכיל את זה, ולכן העבירו את זה לשב"ס, ועכשיו אתם מבקשים עוד להעלות
יצחק פינדרוס: ינון, הפנייה שלך הובנה
ינון אזולאי: חבר'ה, מי שממהר - - -
טלי גוטליב: לא, אם תעלה את התקינה – ינון צודק
יצחק פינדרוס: לא, מה מאריכים פה?
ינון אזולאי: אז זה מה שאני אומר, הם רוצים להגדיל
טלי גוטליב: הם רוצים להגדיל את התקינה
ינון אזולאי: את התקינה
ינון אזולאי:  זה הבעיה
ינון אזולאי:  ל-14
ינון אזולאי: 5
אביב ישראלי: רגע, אני אסביר
אביב ישראלי:  היום תקן הכליאה עומד על 14,100, אנחנו רוצים להעלות ל-14,500
טלי גוטליב: למה, זה עוד 400?
יצחק פינדרוס: אנחנו רוצים להוריד ל-13
אביב ישראלי: התפוסה היום במתקני הכליאה עומדת על 15,600
אביב ישראלי:  זה לא יפגע בשחרור המנהלי
ינון אזולאי: לא, אבל למה עד עכשיו לא השתמשתם? אתם יודעים מה אתם עושים? מחר תגידי לי שאתם רוצים 15,600
ינון אזולאי:  ואז מה יקרה ב-15,600? יגידו: אנחנו אפילו נמצאים במקום יותר טוב
אביב ישראלי: דבר ראשון, החלק הראשון של הוראת השעה הוא בעצם להאריך את הסדר השחרור המנהלי, כי אנחנו רוצים, אנחנו מבינים את החשיבות בו, במיוחד בתקופה הזאת, לאור תפוסת הכלואים במתקני הכליאה
אביב ישראלי:  העלאה של תקן הכליאה לא תפגע בהפעלת מנגנון השחרור המנהלי, שמופעל באופן רציף מדי יום
אביב ישראלי:  מעבר לזה, הופעל מנגנון הוויסות שמוסדר בפקודה, שמאפשר הרחבה נוספת של השחרור המנהלי בגלל תפוסת הכלואים במתקני הכליאה
ינון אזולאי: אני מבקש ממך התייחסות
ינון אזולאי:  תשלחי מצידי לוועדת הכנסת או אליי על הנושא ששאלתי אותך
ינון אזולאי:  אתם באים עכשיו, מעלים את הכליאה
ינון אזולאי:  תבדקי את הסיפור במעשיהו, מחמישה לשישה לשבעה אסירים
ינון אזולאי:  איך זה יכול לקרות? כשאתם מבקשים דבר כזה, אתם בעצם אומרים: אנחנו מכניסים את זה מהדלת האחורית לתוך החוק
ינון אזולאי:  אתם לא עומדים בתקן כרגע, כי מבחינתנו אם אתם עומדים בעוד 1,500 או בעוד 1,400, כלומר היום בבוקר צריכים להשתחרר 1,400 אסירים, שזה לא קורה
אביב ישראלי: כל מי שיכול להשתחרר בהתאם לשחרור המנהלי – משתחרר
אביב ישראלי:  אף אחד לא מוחזק מעבר למה שהוא יכול
אביב ישראלי:  להפך, אנחנו עושים את השימוש במנגנון הזה, ואפילו הגברנו את השימוש בו בשביל לאפשר את השחרורים במסגרת - - -
ינון אזולאי: אף על פי כן, אני מבקש התייחסות למה שדיברתי בכתב לוועדה
ינון אזולאי:  לצערי, אני לא בדיוק אוהב כל פעם את ההגדלה הזאת, אבל את יודעת, זה לא משנה לך אם זה בעוד 300, 400
ינון אזולאי:  אני באמת לא מבין למה אתם ממשיכים את זה, שמגדילים את זה לעוד 400
ינון אזולאי:  מה זה משנה? תשאירו את זה
ינון אזולאי:  כדי להגיד שעברנו עבירה פחות 10%? נו
אביב ישראלי: כן חשוב לי להבהיר לפרוטוקול - - -
ינון אזולאי: אני מבקש גם בפעם הבאה שמגיעים לדיון, להביא את ההתייחסות לוועדה
אביב ישראלי: בהצעת החוק עצמה
ינון אזולאי: כן, בהצעת החוק עצמה
צביקה פוגל: אדוני היושב-ראש, אני מתחייב שאם מחר תוקם הוועדה שלי, זה יהיה אחד הנושאים הראשונים - - -
ינון אזולאי: ביום רביעי היא תוקם
ינון אזולאי:  ואתה מגרה אותנו להקים אותה
ינון אזולאי:      מי בעד?
ינון אזולאי: מי נגד?
ינון אזולאי: מי נמנע?
ינון אזולאי: קיבל פטור בכל הקריאות
ינון אזולאי:       תודה רבה
ינון אזולאי:  הישיבה נעולה
אופיר כץ:  היום יום רביעי, 1 בפברואר
אופיר כץ:  לפרוטוקול – לא היו שום קיזוזים היום
אופיר כץ:  מירב, דבר ראשון שאני אומר זה שהיום לא היו קיזוזים
אופיר כץ:  לפרוטוקול
אופיר כץ:      סעיף א' בסדר היום – קביעת הרכב ועדת הבריאות, הוועדה לביטחון לאומי והוועדה למיזמים ציבוריים והמלצה על יושבי הראש שלהן
אופיר כץ:      הוועדה לביטחון לאומי: מסיעת הליכוד שני חברים – משה סעדה ודן אילוז; יש עתיד – מירב בן ארי ונאור שירי; המחנה הממלכתי – שרן השכל; ש"ס – משה ארבל; הציונות הדתית – משה סולומון; עוצמה  יהודית – צביקה פוגל; העבודה – אפרת רייטן
אופיר כץ:  מוצע כי יושב-ראש הוועדה יהיה חבר הכנסת צביקה פוגל
אופיר כץ:  אתה רוצה לשנות משהו? זה הזמן
ינון אזולאי: זה לא הוועדה המיוחדת?
אופיר כץ: לא, זה הביטחון הלאומי
אופיר כץ:       ועדת הבריאות: הליכוד – ניסים ואטורי, שלום דנינו ונציג נוסף; יש עתיד – טטיאנה מזרסקי; המחנה הממלכתי – חילי טרופר; ש"ס – אוריאל בוסו; יהדות התורה – משה שמעון רוט; עוצמה יהודית – לימור סון הר מלך; רע"מ – יאסר חוג'יראת; חד"ש-תע"ל – אחמד טיבי; מוצע כי יושב-ראש הוועדה יהיה חבר הכנסת אוריאל בוסו
אופיר כץ:      הוועדה למיזמים ציבוריים: הליכוד – דן אילוז, אלי דלל ומשה גפני, על חשבון סיעת הליכוד
אופיר כץ:  יש עתיד – רם בן ברק ומטי צרפתי הרכבי; המחנה הממלכתי – אלון שוסטר; ש"ס – נציג אחד, יושב-ראש הסיעה, צריכים להעביר נציג; הציונות הדתית – אוהד טל; רע"מ – צריכים להעביר נציג
אופיר כץ:  מוצע כי יושב-ראש הוועדה יהיה חבר הכנסת אוהד טל
אופיר כץ:       אם כך, מי בעד? מי נגד? מי נמנע?
אופיר כץ: ההצעה התקבלה
אופיר כץ: ההצבעה התקבלה פה אחד
אופיר כץ:  בהצלחה ליושב-ראש הוועדות
אופיר כץ:  אנחנו נקים אותן במהלך היום
אופיר כץ: הקמת הוועדה המיוחדת לטיפול בשורדי השואה, לפי סעיף 108 לתקנון הכנסת – דיון מחדש
אופיר כץ:  אנחנו מצביעים על הרביזיה
ארבל אסטרחן: התקבלה הרביזיה ועכשיו דיון
אופיר כץ:  אז אני מקריא:     "הוועדה המיוחדת לטיפול בשורדי השואה
אופיר כץ:      סמכויות הוועדה: טיפול בשורדי השואה והשירותים המוקנים להם על-ידי המדינה וגורמים פרטיים, תוך התייחסות לתופעות של בדידות, ניצול לרעה ומיגור מקרי עושק של שורדי השואה
אופיר כץ:      הרכב הוועדה: בוועדה יכהנו 11 חברי כנסת: מסיעת הליכוד – שני חברים; סיעת יש עתיד – מירב כהן וסימון דוידסון; סיעת המחנה הממלכתי – אלון שוסטר; סיעת ש"ס – יוסף טייב; סיעת יהדות התורה – חבר אחד; הציונות הדתית – חבר אחד; עוצמה יהודית – חבר אחד; רע"מ – חבר אחד; סיעת העבודה – חבר אחד
אופיר כץ:  מוצע כי יושבת-ראש הוועדה תהיה חברת הכנסת מירב כהן
אופיר כץ: ההצעה התקבלה פה אחד
אופיר כץ: סעיף ג' לסדר היום: הצעת חוק לעניין ועדות הכנסת – הכנה לקריאה השנייה והשלישית (בכפוף לאישור הצעת החוק בקריאה הראשונה)
אופיר כץ:  בבקשה, ארבל
ארבל אסטרחן: הצעת החוק אושרה היום במליאה בקריאה הראשונה אחרי שאושר גם תיקון התקנון שהקים את הוועדות שהצבעתם עכשיו על ההרכבים שלהם
ארבל אסטרחן:  זה באמת הליך מאוד מזורז אבל צריך לומר שזה הצעה שהיא במהותה טכנית לחלוטין כי ההחלטה העקרונית על שינויים בסמכויות הוועדות התקבלה ואושרה על-ידי המליאה בתיקון התקנון
ארבל אסטרחן:  בתיקון התקנון הוקמו שלוש ועדות חדשות ונקבעה העברת סמכויות בעניינים מסוימים בין הוועדות – העברת סמכויות לוועדת הפנים וכולי
ארבל אסטרחן:      כעת, כהשלמה לתיקון התקנון, שהוא הכרעה עקרונית, נדרשים תיקוני חקיקה רבים
ארבל אסטרחן:  יש פה 93 סעיפים בהצעת החוק, שבאים לקבוע בחוקים ספציפיים שבהם יש סמכויות לוועדות מסוימות, מהן הסמכויות שיהיו להן את אותם תפקידים ובעיקר מדובר באישור חקיקת משנה ובקבלת דיווחים
ארבל אסטרחן:      ככול שלא יהיו הערות, אפשר למעשה לאשר את ההצעה כמו שאושרה בקריאה הראשונה, לקריאה השנייה והשלישית ולכן, לא צריך לקרוא שוב את כול הסעיפים
ארבל אסטרחן:  הנוסח הוצג במלואו לפני הקריאה הראשונה
ארבל אסטרחן:      אז אני רק אגיד בקצרה שההצעה כוללת ארבעה פרקים: הפרק הראשון מדבר על העברת סמכויות לוועדת הבריאות, בעיקר מוועדת העבודה, הרווחה והבריאות, שעכשיו תהיה ועדת העבודה והרווחה
ארבל אסטרחן:  הסמכויות בענייני בריאות עוברות לוועדת הבריאות אבל גם יש מעט סמכויות שעוברות לוועדות אחרות
ארבל אסטרחן:      הפרק השני קובע שורה של העברת סמכויות מוועדת הפנים והגנת הסביבה
ארבל אסטרחן:  זה בעיקר עניינים של שיכון ובינוי, ענייני מקרקעין ושכירות ועניינים של מחזור ועניינים נוספים שעוברים אליה מכמה ועדות, בעיקר מוועדת הכלכלה ומוועדת החוקה
ארבל אסטרחן:      הפרק השלישי – עניינו העברת סמכויות לוועדה החדשה לביטחון לאומי
ארבל אסטרחן:  שוב, בעיקר סמכויות מוועדת הפנים, שבעבר עסקה גם בעניינים האלה וגם מעט סמכויות מוועדת החוקה
ארבל אסטרחן:      הפרק האחרון הוא בהוראת שעה
ארבל אסטרחן:  כלומר, שלושת הפרקים הראשונים הם תיקוני קבע, הפרק האחרון הוראת שעה לכנסת ה-25, והוא כולל שני סימנים: 1
ארבל אסטרחן:  העברת סמכויות לוועדת החוקה – מדובר פה בעניינים של שירותי דת יהודיים, חוק הרבנות הראשית וחוק איסור הונאה בכשרות – יש העברת סמכויות לוועדת החוקה
ארבל אסטרחן:  סימן ג' מעביר סמכויות לוועדת הפנים בחוק רכבת תחתית מטרו כי בתיקון התקנון סוכם שהחוק הזה יעבור לוועדת הפנים כהוראת שעה לכנסת הזו
ארבל אסטרחן:      אני חושבת שאלה עיקרי הדברים ואפשר לאשר את הצעת החוק
ארבל אסטרחן:       יש בקשות לרשות דיבור של סיעת ישראל ביתנו, לא ציינתי
מירב בן ארי: את מדברת על ג'?
ארבל אסטרחן: כן, חוק שאישרנו עכשיו לעניין ועדות הכנסת
מירב בן ארי: זה עולה היום
ארבל אסטרחן: לא, זה מונח היום
מירב בן ארי: מונח היום? אז הוא רוצה בקשת רשות דיבור של רע"מ ושל יש עתיד
ארבל אסטרחן: אם זה לא רק שניכם, אני צריכה חתימות מכול הסיעה
ארבל אסטרחן:  זה מונח היום, אני צריכה את החתימות לפני ההנחה
אופיר כץ: אז תתני את שלך ואת שלו
ארבל אסטרחן: הם רוצים בשם כול הסיעה
אופיר כץ: לא, הם אמרו שלה ושלו
ארבל אסטרחן:  אם זה רק של חברי הכנסת שיושבים כאן, אני לא צריכה כלום
מירב בן ארי: לא, של הסיעה שלי
ארבל אסטרחן: אז אני צריכה חתימות של הסיעה כדי שתהיה להם בקשות רשות דיבור
אופיר כץ: אם כך, אני עובר להצבעה
אופיר כץ:  מי בעד הצעת החוק? מי נגד?
אופיר כץ:  הצעת החוק התקבלה
אופיר כץ: הצעת החוק אושרה פה אחד לקריאה שנייה ושלישית
אופיר כץ:  
 אני מגיש רביזיה על הוועדה לביטחון לאומי, אנחנו נגדיל אותה
אופיר כץ:  איפה מירב? שיגידו מאיזו סיעה הם רוצים נציג נוסף
אופיר כץ:  מירב, אני מגדיל את הוועדה לביטחון לאומי באחד לקואליציה, אחד לאופוזיציה
מירב בן ארי: רגע, שנייה
אופיר כץ: יש לי את ההרכב
אופיר כץ: עכשיו לסעיף ד' – קביעת ועדות לדיון בהצעות החוק הבאות:     1
אופיר כץ:  הצעת חוק סמכויות מיוחדות להתמודדות עם נגיף הקורונה החדש (הוראת שעה)(תיקון מס'12), התשפ"ג-2023
אופיר כץ:  הצעת החוק תועבר לוועדת הבריאות
אופיר כץ:      מי בעד? מי נגד? מי נמנע?
אופיר כץ: אם כך, שישה בעד, אחד נמנע
אופיר כץ: סעיף 2: הצעת חוק לתיקון פקודת מס הכנסה (מס' 263), התשפ"ג-2023 תועבר לוועדת הכספים
אופיר כץ: ההצעה אושרה פה אחד
ואליד אלהואשלה: אני נמנעתי
אופיר כץ: אתה רוצה שנצביע שוב? אני חוזר על ההצבעה: הצעת חוק לתיקון פקודת מס הכנסה (מס' 263), התשפ"ג-2023, לוועדת הכספים
אופיר כץ: שבעה בעד, נמנע אחד
אופיר כץ: עוברים לסעיף 3: הצעת חוק לתיקון פקודת בתי הסוהר (מס' 60 והוראת שעה), התשפ"ג-2023
אופיר כץ: אם כך, ההצעה עברה פה אחד לוועדה לביטחון לאומי
אופיר כץ: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 8), התשפ"ב-2022 (מ/1536) << נושא >>
אופיר כץ: הצעת חוק לייעול האכיפה והפיקוח העירוניים ברשויות המקומיות (הוראת שעה)(תיקון מס' ), התשפ"ב-2022 – לוועדה לביטחון לאומי
אופיר כץ: אם כך, גם ההצעה הזו עברה פה אחד לוועדה לביטחון לאומי
אופיר כץ:      אני רוצה להגיד לראשי הוועדות: תוקף החוקים האלה שהועברו אליכם, זה פג תוקף ב-15
אופיר כץ: 2
אופיר כץ:  יש דחיפות בהולה לסיים אותם עד יום שלישי כי ביום רביעי אנחנו רוצים להביא את זה למליאה אז תבצעו את המשימה כדי שנעמוד ביעדים
צביקה פוגל: אני מזכיר שיום שני זה ט"ו בשבט
אופיר כץ: יש לך את ראשון ושלישי
צביקה פוגל: יבוצע
אופיר כץ: יוצאים להפסקה
אופיר כץ:  נחזור לרביזיה ב-16:03 דקות
מירב בן ארי: אופיר, תעשה רביזיה גם על ועדת הבריאות
אופיר כץ: אוקי, רביזיה גם על הבריאות
אופיר כץ: אני מחדש את הדיון ברביזיה שהגשתי לגבי הוועדה לביטחון לאומי
אופיר כץ:       מי בעד הרביזיה? מי נגד?
אופיר כץ: הרביזיה התקבלה
אופיר כץ:       אני רוצה להציע להוסיף שני חברים לוועדה לביטחון לאומי – חבר אחד, נציג יהדות התורה, חבר הכנסת אייכלר
אופיר כץ:  חבר שני, נציג רע"מ – השם יימסר אחר-כך
אופיר כץ:      מי בעד ההצעה? מי נגד? מי נמנע?
אופיר כץ:      רביזיה שנייה על ועדת הבריאות – אני מציע להוסיף שני חברים – רון כץ מיש עתיד, אוהד טל מהציונות הדתית
אופיר כץ:       מי בעד? מי נגד?
אופיר כץ:      תודה רבה
אופיר כץ:  יש לנו את בקשת הממשלה להקדמת הדיון בהצעות החוק הבאות, בכל הקריאות: הצעת חוק שירות ביטחון (הצבת יוצאי צבא במשטרת ישראל (בשירותי בתי הסוהר) (תיקוני חקיקה) (הוראת שעה) (תיקון, התשפ"ג-2023 (מ/1597), והצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון מס' 8), התשפ"ג-2023
אופיר כץ:  נתחיל עם הנימוקים
אופיר כץ:  עורכת דין רותם פס, לשכה משפטית, משרד הביטחון, בקשה
רותם פס: מדובר בהארכה של הוראת שעה לחוק שירות ביטחון, שמטרתה להאריך בשלוש שנים את ההסדר של הצבת חיילים משרתי חובה במשטרה ולהאריך בחצי שנה את ההסדר של המשרתים בשירות בתי הסוהר
רותם פס:  מדובר בהסדר שעתיד לפקוע ב-15 בפברואר ומכאן הדחיפות באישור הוראת השעה
רותם פס:  מדובר בהליך שאושר בממשלה לאחר שיח בין השרים שביקשו לבחון את ההסדרים
משה סנה: מה עשיתם בכל הנוגע לפרשייה שהייתה בשב"ס עם סוהרות החובה? האם הייתה הפקת לקחים?
רותם פס: צוות בין משרדי הגיש את ההמלצות שלו לשרים הנכנסים, הם בחנו את הדברים
משה סנה:  לא נתת לי תשובה
משה סנה:  דוח המבקר האחרון קבע שאחת מכל ארבע שוטרות חובה מוטרדת מינית
משה סנה:  המחלקה לחקירות שוטרים, כידוע לך, לא מתפקדת
משה סנה:  מי אמור לשמור על השוטרות? מי אמור להגן עליהן? צריך להבין, שוטרת רגילה, שוטרת כחולה בוחרת להגיע למשטרת ישראל כמו כל מקום עבודה עם היתרונות והחסרונות, שוטרת חובה לא בוחרת
משה סנה:  כשהיא מגיעה לבקו"ם לשרת את מדינת ישראל בגיל 18 בעוז ובגאווה, אומרים לה: "את הולכת למשטרת ישראל"
משה סנה:  אם אנחנו יודעים שאחת מכל ארבע נשים נפגעת, זה אירוע משמעותי, יש חובה שיהיה גוף שיגונן
משה סנה:  עד לפני כמה שנים מח"ש טיפלו בזה, אבל לאחרונה היועמ"ש יחד עם פרקליט המדינה סירסו את מח"ש ומח"ש לא מתפקדת, לא חוקרת יותר כמעט עבירות בתחום מין של בכירים כלפי זוטרות
משה סנה:  מי שומר על שוטרות החובה? אני מודאג מאוד כי הייתי במערכת, כי אני מכיר את המערכת, כי טיפלתי במאות תיקים מהסוג הזה
רותם פס: גם מי שבוחר לשרת בשב"ס ובמשטרה יכול, ככל שהוא לא מעוניין להמשיך בשירות, לשוב לשירות רגיל בצבא
משה סנה: אבל הוא חייב להתגייס
רותם פס: אבל הוא יכול לבצע גם את שירותו הצבאי בצה"ל
משה סנה: רק אחרי שהוא מגיש בקשה
רותם פס: הוא צריך להגיש בקשה, אבל זה הליך - -
משה סנה: זה לא הליך של דקה, ואני מכיר את זה מהשטח
משה סנה:  זה כמו כל פרוצדורה במדינת ישראל
רותם פס: כמובן שחשוב לנו מאוד ביטחונם של המשרתים ורווחתם, לכן גם פעל הצוות הבין משרדי
רותם פס:  יש מחקרים שמראים שחיילים מרוצים משירותם
רותם פס:  יש גם שביעות רצון - -
משה סנה: נתתי לך נתון מדוח מבקר המדינה על כך שאחת מכל ארבע שוטרות חובה מוטרדת מינית
משה סנה:  אני אומר לך שמח"ש לא מתפקדת, מסורסת
משה סנה:  מי שומר על השומרים? מי מגן על השוטרות המוחלשות?
רותם פס: אין פה נציג של משרד הבט"פ
רותם פס:  זה לא תחום המומחיות שלי, אבל - -
משה סנה: יושבת פה מי שמייצגת את היועמ"ש
גבי פיסמן: לא בעניין הזה
גבי פיסמן:  חבר הכנסת סעדה, אני יכולה להעביר את ההערה הלאה
משה סנה: העברתי את ההערות גם בזמן אמת וגם אחרי, אבל כרגיל עשו אותו דבר, אטמו את אוזניהם מלשמוע ביקורת, המשיכו קדימה
משה סנה:  זאת זכותם, רק הבעיה שהנתונים לא השתנו
משה סנה:  אחת מכל ארבע נשים זה נתון שחייב להדהד פה בוועדה
משה סנה:  לפני שאנחנו מצביעים על הארכת התוקף של הדבר הזה, אני שואל את עצמי, מי שומר על השוטרות? אני רוצה תשובה, אבל אני לא מקבל תשובה
רותם פס: אני מבינה שההתייחסות כאן רחבה יותר ממשרתי החובה, לכן, כמו שהשבתי, אני לא חושבת שכמשרד הביטחון אני יכולה לענות בשם המשרד לביטחון פנים
משה סנה: אז נצביע בלי להבין?
רותם פס: בגלל החשיבות וההבנה של ההסדר של השירות במשטרה והצורך של השירות בשב"ס, הממשלה מעוניינת להאריך את השירות בשב"ס רק בחצי שנה
אופיר כץ: זה בשביל ליישם את ההחלטה של השרים
אופיר כץ:  סעדה, אתה מעלה פה נקודה חשובה, אבל ההתייחסות, עד כמה שאני מבין, היא לגבי אותן משרתות שב"ס באגפי המחבלים, שעל זה יש מענה, השרים החליטו על מענה
אופיר כץ:  אני מניח שתוך פחות מחצי שנה זה כבר ייושם בשטח, אבל אני מציע להציף בפני השרים הרלוונטיים את נושא השוטרות, את אותם נתונים שאתה מציג
משה סנה: אני מבקש שתציגי בפני היועמ"שית גם את העניין של מי שומר על השוטרות וגם את העניין של סירוס המחלקה לחקירות שוטרים
משה סנה:  אם חסר לה נתונים, אני אשמח להפנות את זה שוב אליה
משה סנה:  אני מבקש  גם מהנציגה של משרד המשפטים להפנות את העניין, זה חשוב
משה סנה:  בסוף זה הילדות של כולנו, יש לנו אחריות כלפיהן
אופיר כץ: מי בעד הבקשה להקדמת הדיון?
אופיר כץ: אנחנו עוברים להצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון מס' 8), התשפ"ג-2023
אופיר כץ:  ינמק גיל ברינגר, המשנה למנכ"ל רשות האוכלוסין
גיל ברינגר: אנחנו מבקשים פטור מחובת הנחה להצעה שאושרה אתמול בממשלה
גיל ברינגר:  ההצעה הזאת היא אחת משלוש הצעות חוק שנדרשות מישראל כדי להיכנס לתכנית הפטור מוויזה אמריקאית
גיל ברינגר:  ההצעה מייצרת את האפשרות המשפטית ליצור מערכת של שאילתות - עד 2,000 בשנה - מישראל לארצות הברית ומארצות הברית לישראל ביחס להרשעות בעבירות פליליות חמורות
משה סנה:  מה זה "חמורות"?
גיל ברינגר: יש רשימה, יש נספח של העבירות האלו, וזה מופיע בשני ההסכמים
גיל ברינגר:  ישראל חתמה ביוני האחרון על שני הסכמים מול ארצות הברית
גיל ברינגר:  הסכם אחד נקרא EPSA, הסכם שני נקרא PCSC, כאשר אחד נחתם מול DHS, המשרד להגנת המולדת האמריקאית, והשני נחתם מול ה-FBI, מה שמאפשר לכל אחת מהרשויות האלו מול ישראל ולהיפך להגיש שאילתות ישירות, ממוקדות, על בסיס טביעת אצבע ביומטרית
גיל ברינגר:  זה כבר לא באופן פרטני על ידי קצין בדרגה מסוימת במשטרת ישראל, אלא אפשרות - -
משה סנה:  יש להם את המאגר?
גיל ברינגר: לא, חס וחלילה
גבי פיסמן: אחד הדברים שהקפדנו מבחינתנו זה שלאמריקאים לא תהיה גישה ישירה למאגר
גבי פיסמן:  מה שהם יכולים לעשות זה להשוות טביעות אצבע לאיזה שהוא סוג של מאגר צל, שם נמצא מידע שמראש הוגבל בהתאם לאמות המידה שנקבעו באותם הסכמים
משה סנה: יש להם גישה למאגר שבו אנחנו שמים את כל עבירות הפשע החמורות?
גבי פיסמן: הם יכולים לקחת את אותה טביעת אצבע של אזרח שנמצא אצלם או שמבקש להגיע לארצות הברית, להזין את אותה טביעת אצבע במערכת, ואז לקבל תשובה ממשטרת ישראל
משה סנה: התשובה היא אוטומטית
משה סנה:  זה לא תלוי, כמו שהיה בעבר, בקצין שמאשר
משה סנה:  ברגע שעושים טביעת אצבע ובתוך המאגר הוא נכלל בפשע החמור, אוטומטית זה ייתן מענה
גבי פיסמן: יש כמה שלבים
גבי פיסמן:  יש שלב אוטומטי, אבל לאחר מכן יש שלב נוסף של קבלת מידע נוסף על אודות אותו אדם ככל שנמצאה התאמה
גבי פיסמן:  אתה צודק שזה שונה מהפרוצדורה שקיימת בחוק, לכן נדרשים תיקוני חקיקה
גיל ברינגר: בשלב הראשון היא בינארית, של כן או לא, בלי פירוט בנושא הזה
משה סנה: מתי נקבל את הוויזות לארצות הברית?
גיל ברינגר: בסוף ספטמבר
אופיר כץ: מי בעד הקדמת הדיון בכל הקריאות?
אופיר כץ: גם הבקשה הזאת להקדמת הדיון בהצעת החוק בכל הקריאות התקבלה
אופיר כץ:  תודה רבה, אני נועל את הישיבה
אופיר כץ: בוקר טוב לכולם, אני מתכבד לפתוח את ישיבת ועדת הכנסת
אופיר כץ:  ט"ו בשבט שמח, היום יום שני, 6 בפברואר
אופיר כץ:  הסעיף הראשון, בקשת הממשלה להקדמת הדיון בהצעת חוק הרשות השנייה לטלוויזיה ורדיו (תיקון מס' 48), התשפ"ג-2023 (מ/1596) לפני הקריאה הראשונה
אופיר כץ:  תנמק גברת ברוריה מנדלסון, יועמ"ש משרד התקשורת
ברוריה מנדלסון: מדובר בהוראת מעבר שקבועה בחוק הרשות השנייה ואמורה לפוג ב-25 לפברואר
ברוריה מנדלסון:  היא קובעת הקלות על בעלי רישיון ייעודי וייעודי זעיר – היום זה ערוץ 14, ערוץ 9, ערוץ הלא TV  וערוץ המוסיקה
ברוריה מנדלסון:  אנחנו מציעים להאריך את הוראת המעבר בשנה נוספת
ברוריה מנדלסון:  כיוון שזה פג ב-25 בפברואר, אנחנו צריכים את הקיצורים כדי להספיק את כל הליכי החקיקה עד אותו מועד
משה סנה: 	מתי אפשר יהיה לראות את ערוץ 14 גם בממיר הרגיל, בעידן?
ברוריה מנדלסון: זה תלוי בו
משה סנה: תסבירי לי
ברוריה מנדלסון: הם יכולים להיות על הממיר, אבל הם ביקשו לא להיות עליו
משה סנה: 	זה עניין של עלויות?
ברוריה מנדלסון: כן, כמובן
אופיר כץ: מי בעד, מי נגד, מי נמנע?
אופיר כץ: סעיף שני, בקשת יושב ראש הוועדה למיזמים ציבוריים להעברת הצעת חוק לתיקון פקודת מס הכנסה (מס' 263), התשפ"ג-2023 (מ/1594), מוועדת הכספים לדיון בוועדה שבראשותו
אופיר כץ:  יושב ראש ועדת הכספים מוותר על הדיון בהצעת החוק
ינון אזולאי: שאלת אם הוא מוותר?
אופיר כץ: כן, זה בהסכמה
ינון אזולאי: אני חושב שהיה אמור לשים על השולחן שזה בכלל לא היה אמור להגיע אליו, רק לא אמרו את זה
ינון אזולאי:  היה צריך להגיד את זה, כדי שאנחנו, חברי הכנסת, נחליט מה אנחנו מצביעים בסוף
ינון אזולאי:  הייתה המלצה של היושב ראש להעביר לוועדת הכספים, אבל אני חושב שהיה צריך להגיד לו שזה אמור להיות בחוקה ואז להעביר את זה לחוקה, או להעביר את זה למיזמים ציבוריים כמו שעכשיו אנחנו מחליטים
אופיר כץ: אנחנו עוברים לסעיף ג', קביעת ועדות לדיון בהצעות החוק הבאות: 1
אופיר כץ:  הצעת חוק רכבת תחתית (מטרו) (תיקון) ,התשפ"ב-2021 (מ/1446)
אופיר כץ:  2
אופיר כץ:  סימן ג' בפרק ב' (המועצה המאסדר) מתוך פרק כ"א בחוק התכנית הכלכלית (תיקוני חקיקה ליישום המדינות הכלכלית לשנות התקציב 2021 ו-2022), התשפ"ב-2021 (מ/1443)
אופיר כץ:  ההמלצה של הלשכה המשפטית היא לוועדת הפנים, שזה לפי ההסכמים
ארבל אסטרחן: אלו הצעות של הכנסת הקודמת שמוזגו והונחו לקריאה שנייה ושלישית ולא הובאו להצבעה, לכן כעת רוצים לחדש את הדיון בזה
אופיר כץ: סעיף ד', קביעת מכסת הצעות חוק והצעות רגילות לסדר היום של חברי הכנסת לסיעותיהם
אופיר כץ:  יסביר המזכיר, דן בבקשה
דן מרזוק: ועדת הכנסת צריכה לקבוע את מכסת הצעות החוק הפרטיות והצעות לסדר היום הרגילות שכל סיעה רשאית להביא לדיון במליאה בכל מושב
דן מרזוק:  הוועדה גם צריכה לקבוע את המכסה השבועית, לא רק הכללית של המושב, לכן הגענו היום עם איזו שהיא הצעה שמונחת על שולחנכם
דן מרזוק:  ההצעה היא על פי מפתח שמקובל בכנסת מימים ימימה
דן מרזוק:  לפחות בכל השנים שאני בדקתי אחורנית זה היה המפתח המקובל, לפיו כל חבר כנסת מהקואליציה שאינו שר, סגן שר או יושב ראש הכנסת רשאי להביא לדיון בכל מושב שש וחצי הצעות חוק פרטיות או הצעות לסדר, וכל חבר כנסת מהאופוזיציה רשאי להביא לדיון שמונה וחצי הצעות חוק או הצעות לסדר
דן מרזוק:  בהתאם למפתח הזה הכנו הצעה
דן מרזוק:  שימו לב שאנחנו נמצאים כרגע במושב שהוא לא מושב מלא, לכן המספרים האלה של שש וחצי ושמונה וחצי עברו התאמה בהתאם למספר השבועות שנותרו לנו עד לתום המושב
דן מרזוק:  ממספר השבועות האלה החסרנו שלושה שבועות: השבוע האחרון של כנס החורף, השבוע האחרון של כנס הקיץ ושבוע התקציב שבו לא עולה חקיקה פרטית
דן מרזוק:  הגענו ל-17 שבועות שבהם כן תתקיים פה חקיקה פרטית
דן מרזוק:  ההצעה שמונחת לפניכם היא על פי המצב הנתון היום
דן מרזוק:  יש לנו מספר חברי כנסת שאינם שרים או סגני שרים בקואליציה, שאנחנו רואים שהמספר הזה הוא לא מספר קבוע, הוא משתנה
דן מרזוק:  רק היום יצהירו אמונים שני חברי כנסת חדשים מש"ס שכבר הכנסנו אותם לחישוב של המכסה
דן מרזוק:  מחר יצהיר חבר כנסת חדש מהציונות הדתית ובהחלט ייתכן שיצהירו חברי כנסת נוספים חדשים במקום שרים שיתפטרו
דן מרזוק:  ההצעה שלנו, גם בעצה אחת עם יושב ראש הוועדה, שאנחנו נהפוך את המכסה הזאת, מה שלא נעשה בעבר, למכסה נושמת, כשהמשמעות היא שבכל פעם שייכנס חבר כנסת שהוא לא שר או סגן שר אנחנו נוסיף את הצעות החוק שאותה סיעה זכאית לקבל עבורו תוך כדי המושב
דן מרזוק:  אנחנו לא נבוא כל פעם עם איזו שהיא מכסה חדשה לאישור ועדת הכנסת, אלא הוועדה תאשר מראש את העדכון האוטומטי הזה שאנחנו נעשה תוך כדי תנועה